LAOAG CITY - Agpapada a nasugsugatan dagiti tallo nga estudyante nga pasaheros ken ti driver ti tricycle nga natennag iti maysa a derraas iti paset ti Brgy Ablan, Burgos, Ilocos Norte itay laeng bigat.
Daytoy ti kinumpirmaran iti Bombo Radyo ni P/Sr Insp Roldan Suitos, chief of police ti ili ti Burgos.
Binigbig ni Suitos dagiti biktima nga isuda Ralph Garalde, agtawen ti 16, Justine Andrei Bumagat kenni John Jerald Garalde nga agpapada nga estudyante ti Burgos National High School ken ti driver a ni Reynaldo Garalde, agtawen ti 55.
Iti imbestigasyun ti PNP Burgos, bayat ti panagdalyasat ti tricycle ket adda ti linisian na a maysa nga estudyante a babai ngem gapu ti kapigsa ti panangkabig na iti tricycle ket isu metten ti nangitunda ti pannakaitennag ti nasao a lugan iti derraas nga aguneg ti 12 agingga ti 15 a kadapan.
Uray ti estudyante nga linisian ti tricycle ket nagsagaba ti sugat kalpasan a nasapgud na latta daytoy.
Amin dagiti biktima ket naitaray iti Gov Roque Ablan Sr Memorial Hospital iti ciudad ti Laoag ken awan met laeng ti napakaruan kadakuada.
ilo_Latn ilo_Latn ilo_Latn ilo_Latn ilo_Latn ilo_Latn